Proiect de hotărâre
ROMÂNIA
JUDEȚUL GALAȚI
COMUNA PISCU
CONSILIUL LOCAL


HOTĂRÂREA NR. ____
Din _____________


Privind:  Vânzarea către numita Bogiu Vasilica  a suprafeței de 1009 m.p. teren din domeniul privat al comunei Piscu, situat în T 41, P121, Lot 18 pe care este edificată construcția conform Autorizației de construire nr.46 din 24 septembrie 2018
	


Inițiator: VLAD ȘTEFAN, PRIMARUL COMUNEI PISCU
Număr de înregistrare și data depunerii proiectului: 68 din 19.10.2026
	


CONSILIUL LOCAL al comunei Piscu, județul GALAȚI, întrunit în ședința ordinară din data de 29.10.2026;
	Având în vedere Referatul de aprobare al inițiatorului înregistrat la nr. 7602 din 19.10.2026;
	Având în vedere Raportul de specialitate al compartimentului de resort din aparatul de specialitate al primarului comunei,  înregistrat la nr.7726 din 21.10.2026;
Având în vedere rapoartele de avizare ale Comisiilor de specialitate nr.1,2,3 din cadrul Consiliului local;
Având în vedere Ordinul Prefectului Judetului Galați nr. 352/19.10.2005 privind atribuirea în proprietatea comunei Piscu a suprafetei de 11,6604 ha teren situat în intravilan situat în T. 41;
Având în vedere Actul de lotizare nr.483 din 26.03.2009 încheiat la Biroul Notarului Public Gaube Odrin Narcis; 
Având în vedere poziția 36 din anexa la Hotărârii consiliului local nr.41 din 28.08.2025 privind actualizarea și însușirea inventarului bunurilor imobile din domeniul privat al comunei Piscu, județul Galați; 
Având în vedere Autorizația de construire nr.46 din 24 septembrie 2018 în baza căreia este edificată construcția.
Având în vedere cererea nr. 6836/21.09.2026 a d-nei Bogiu Vasilica prin care solicită cumpărarea terenului; 
Având în vedere Raportul de Evaluare pentru teren  amplasat în comuna Piscu, județul Galați, T.41, P.121, lot.18, având Cartea Funciară 107277, și nr. cadastral 107277, apartinând domeniului privat al comunei Piscu, județul Galați, raport intocmit de expert evaluator Viorel Popa, nr.564/2026;
Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată cu modificările și completările ulterioare;
Având în vedere prevederile art.129, al.(1), al.(2) lit.c), al.(6), lit.b), art.139, al.(2) și  art.364, al.(1) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare;
În baza art. 196, al.(1), lit.a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare;

H O T Ă R Ă Ș T E :

Art. 1. – Se aprobă vânzarea, fără licitație publică, către numita Bogiu Vasilica a suprafeței de 1009 m.p. teren din domeniul privat al comunei Piscu, identificat în Tarlaua 41,  Parcela 121,  Lotul 18, în intravilanul comunei Piscu, sat Piscu, județul Galați, având Cartea Funciară 107277, și nr. cadastral 107277;
Art. 2. – Se însușește  Raportul de Evaluare pentru teren amplasat în comuna Piscu, T.41, P.121, lot.18, județul Galați, aparținând comunei Piscu, județul Galați, întocmit de expert evaluator Viorel Popa  nr.564/2026, conform anexei, care face parte integrantă din prezenta hotărâre.




Art. 3. –  (1) Prețul total de vânzare al terenului este de 23.840 lei.
(2) Prețul  de vânzare va fi achitat la casieria comunei Piscu în doua tranșe:
-  60% în termen de 90 de zile de la data adoptării hotărârii;
- 40% până la data încheierii contractului de vânzare cumparare în fața notarului public, dar nu mai târziu de 28.10.2027.
(3) În cazul în care cumpărătorul  nu-și va achita obligațiile de plată așa cum au fost stabilite mai sus, contractul de vânzare-cumpărare nu se va încheia.
Art. 4. – (1) Contractul de vânzare-cumpărare va fi întocmit, semnat și autentificat  în fața notarului public, numai după plata integrală a contravalorii terenului.
	(2) Taxele aferente operațiunilor notariale vor fi  achitate de cumparatorul terenului. 
(3) Contravaloarea prețului pentru realizarea raportului de evaluare în sumă de 600 lei  va fi achitat de d-na Bogiu Vasilica.
Art. 5. – Cu aducerea la îndeplinire a prezentei hotărâri răspunde  primarul comunei Piscu.
Art. 6. – De comunicarea și publicarea prezentei hotărâri răspunde secretarul general al  comunei.
Președinte de ședință,             
Contrasemnează,
                    Ghisman Maria   		                                       Secretar general al comunei,
Coman Paula Adriana
_______________________________________________________________________________	
    INIȚIATOR,					                             AVIZAT,
	      PRIMAR,			  	                            Secretar general al comunei,
               VLAD ȘTEFAN					              COMAN PAULA ADRIANA
































Proiectul de hotărâre va fi comunicat:
- Secretarului general al comunei care va întocmi raportul de specialitate pană în data de 22.10.2026;
-comisiilor de specialitate 1,2,3 din cadrul consiliului local care vor întocmi rapoartele de avizare până în data de 29.10.2026.

ROMÂNIA 
JUDEȚUL GALAȚI						             
COMUNA PISCU 							
PRIMAR,
Nr. 7602 din 19.10.2026

REFERAT DE APROBARE


La proiectul de hotărâre privind: Vânzarea către numita Bogiu Vasilica  a suprafeței de 1009 m.p. teren din domeniul privat al comunei Piscu, situat în T 41, P121, Lot 18 pe care este edificată construcția conform Autorizației de construire nr.46 din 24 septembrie 2018

Am inițiat acest proiect de hotărâre având în vedere unele solicitări ale locuitorilor comunei de a cumpăra terenurile care  le dețin în folosință/concesiune și care au locuințe construite pe acestea.
Astfel că d-na Bogiu Vasilica prin cererea înregistrată la nr. 6836/21.09.2026 a solicitat cumpărarea terenului pe care deține o construcție cu destinația locuință.
	În vederea vânzarii s-a întocmit Raportul de Evaluare nr. 564/2026 pentru terenul  amplasat în comuna Piscu, în T.41, P.121, lot.18, str. Speranței nr.36, județul Galati apartinând domeniului privat al comunei Piscu, judetul Galati, întocmit de expert evaluator P.F.A Viorel Popa,  prin care s-a stabilit valoarea terenului de 23.840  lei.
	În conformitate cu prevederile art. 129 al.(1) și al.(2) lit.c) din Ordonanța de Urgență a Guvernului nr. 57/2019 privind Codul administrativ, ”Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”, iar una din atribuțiile acestuia este și cea de administraare a domeniului public și privat al comunei.
În conformitate cu prevederile legale, proiectul de hotărâre propus va fi avizat de cele trei comisii de specialitate din cadrul Consiliului local al comunei Piscu, județul Galați.
În acest sens prezint Proiectul de hotărâre spre a fi analizat și aprobat în cadrul ședinței ordinare a Consiliului Local al comunei Piscu, județul Galați.



PRIMAR,
Vlad Ștefan
















